  Туспуктэм: Константин Вознесенских Наталия Сильвестрова Удмуртиысь егитъёслэн 40 ӵектоссы «Движение Первых» вожвылъяськонын вормиз. Элькунысь командаос оглом 60 миллион пала манет юрттэт басьтӥзы. Со сярысь улосвыл тӧро Александр Бречалов «ВКонтакте» мерлыко вотэсысь бамаз ивортӥз. Удмуртия вормем ӵектосъёслэн лыдзыя мукет улосвылъёс пӧлын кыкетӥ интыын Ӵектосъёс визьноданлы, азинтонлы но асбыдэсмонлы, ныпиослэсь но егитъёслэсь дырзэс радъянлы сӥземын. Озьы, грант улсын Кизнер ёросын туризмъя элькун слёт ортчоз, «Ёлочка» лагерьын лазертагъя элькун чемпионат радъяськоз, Можгалан – документъёс вылэ пыкиськыса лэсьтэм вакчи метражъем киноя «Первые помнять СВОих» фестиваль, нош Глазкарын – Удмуртиысь егит шаерчиослэн слётсы. Со сяна, Приволжск федерал округысь егитъёслэн «iВолга» форумазы Александра Егоровалэн «Стратегия будущего» ӵектосэз 140 сюрс манет грант утӥз. Тодэ вайытом, нылпиослы азинскыны выль луонлыкъёс кылдытонъя ӵектосъёсъя вожвылъяськонэ куриськонъёсты кутыны кутскизы. Удмуртиысь нылпиослы ӵектосъёсъя вожвылъяськонэ пыриськыны ӵекто. Тегъёс: ӵектос грантъёс вожвылъяськон Удмуртия  